an sich
Store norske leksikon,Ordforklaringer,Ord og uttrykk på andre språk,Tyske ord og uttrykk
An sich er et tysk uttrykk som betyr 'i og for seg' (an und für sich), eller at noe er slik som vesen, at det er absolutt og ikke relativt. For eksempel kan man oversette frasen die Natur an sich til 'naturen slik den er i sitt vesen'.
Ofte kan uttrykket an sich ha en begrensende betydning. Setningen der Garten an sich war schön, «selve hagen var fin», antyder at selve hagen forsåvidt var fin, men at for eksempel landskapet eller området ellers ikke var noe fint.An er en preposisjon som svarer til norsk 'i', 'på', 'til', 'ved'. Sich, 'seg', er refleksivt pronomen i tredje person entall og flertall.An sich er mye bruk i filosofisk sammenheng. Det mest kjente eksempelet er Immanuel Kants begrep Ding an sich, 'tingen i seg selv', det vil si virkeligheten slik den er i seg selv.I marxistisk filosofi snakkes det om Klasse an sich ('klasse i seg selv') og Klasse für sich ('klasse for seg selv'). 'Klasse i seg selv' betegner arbeiderklassen som historisk objekt, mens 'klasse for seg selv' betegner at arbeiderklassen har oppnådd klassebevissthet og dermed fremstår som subjekt. Les mer i Store norske leksikon Immanuel Kant Ding an sich tysk Litteratur Michael Vester, Klasse an sich/ für sich. I: Luxemburg online, 2018